**Ekskursija „Pažink Ukmergės istoriją“**

**2020 m. birželio 27 d.**

**Kelionės kaina asmeniui – 40 Eur**

**Svarbi informacija:**

Registruojantis kelionei mokama visa kelionė kaina – 40 Eur/asmeniui.

Registruotis galima telefonu **8 674 77240** arba elektroniniu paštu **tic@utenainfo.lt**.

**KELIONĖS PROGRAMA:**

**8:30 val. – Išvykimas iš Utenos** (Kultūros centro automobilių stovėjimo aikštelė, Aušros g. 49, Utena).

Ekskursija po **Ukmergės senamiestį, menantį žydų gyvavimo laikus**: Ukmergės urbanistinis kompleksas ir miesto istorijos pagrindiniai momentai – centrinė miesto Kęstučio a. – Vienuolyno gatvė (žydų objektai: viešbutis, ambulatorija, vaikų darželis) – Didžioji sinagoga – buv. Sinagogų g. ir žydų amatininkų maldos namai – Chaimo Frenkelio funduota mokykla – buv. Žuvų turgus – XIX a.pab.– XX a. pr. Ukmergės architektūrinės raidos ypatumai po didžiųjų miesto gaisrų – Ukmergės piliakalnis ir miesto panorama – žydų varguomenės rajonas - taip vad. „žydų pirtis“.

Aplankysime **klubą „Miško broliai“**, kuris įsikūręs miške, buvusioje Kopūstėlių raketinėje bazėje. Sutvarkius teritoriją ir dalį pastatų, šiuo metu čia aktyviai rengiamos edukacijos partizanine tematika, vyksta kultūriniai renginiai. Klubo veiklos tikslas – perduoti Lietuvos partizaninio judėjimo istoriją, pokarinį Lietuvos kultūrinį gyvenimą, pilietiškumo ir patriotizmo puoselėjimo.

**„Kalendorinės vaišės“** ir **meno edukacija „Lukenskų namuose“**. Vaišinsimės patiekalais, gaminamais pagal etnografinius receptus, naudojant sezoninius produktus. Valgysime lakštinių su špinatai ir sūriu apkepą, užkandžiausime sezono patiekalais prie arbatos, kavos. „Lukenskų namai“ pilni meno: susitikimas su dailininku, VDA docentu – Česlovu Lukensku jo galerijoje, kur originaliais meno pavyzdžiais pristatomas šiuolaikinis menas.

Deltuvos miestelyje vyks **teatralizuotos kovos „Deltuvos mūšiui“** **paminėti**.

**Į kelionės kainą įskaičiuota:**
autobuso nuoma;
lydintis gidas;
vietinių gidų paslaugos;
„Kalendorinės vaišės“ (sotūs pietūs);
meno edukacija;
bilietai į lankomus objektus.

**KELIONĖS ORGANIZATORIUS:**
​